Els avions A-10 Thunderbolt II de la Força Aèria estatunidenca van disparar aproximadament 10.000 projectils de 30 mm d'urani empobrit a Bòsnia i Hercegovina entre 1994 i 1995. Arran de la presa d'alguns vehicles blindats i armes pesants per serbobosnians en un magatzem a Ilidža, es van engegar una sèrie d'incursions amb l'objectiu de localitzar i destruir el material capturat. El 5 d'agost de 1994, dos "Warthog" van localitzar i van metrallar una d'aquestes peces, un caçacarros. Després de l'atac, considerat reeixit, els serbis van retornar els altres blindats. Els A-10 van entrar en escena poc més d'un mes després, quan un OA-10 i dos SEPECAT Jaguar de la RAF van atacar un tanc serbi situat dins de la identificada "zona d'exclusió" de 20 milles al voltant de Sarajevo. L'agost de 1995, l'OTAN va llançar una ofensiva anomenada Operació Força Deliberada. Els A-10 van realitzar missions de suport aeri proper, atacant l'artilleria sèrbia i les seves posicions. A finals de setembre els Thunderbolt II van començar a realitzar patrulles de nou.